Bulgogi

Bulgogi er en koreansk matrett som består av storfekjøtt. Ordet betyr direkte oversatt «mat tilberedt over åpen flamme».

 Historikk 
Opprinnelsen til bulgogi er usikker. Retten ble kalt for «Neobiani(너비아니)»Bulgogi (불고기)  Doosan Encyclopedia, Besøkt: 21. oktober 2008 (koreansk) under Joseon-dynastiet.

 Tilberedning 
Kjøttet marineres først i en blanding av soyasaus, sukker, sesamolje, hvitløk og andre ingredienser som vårløk eller sopp. Noen ganger supplerer en med nudler avhengig av hvilken region i landet en befinner seg i. Det marinerte kjøttet blir deretter grillet over glødende trekull. I koreanske hjem benyttes ofte en bærbar gassgrill, som settes midt på bordet slik at alle kan plukke kjøttet direkte fra grillen. Bordet fylles ellers med skåler med ulike sideretter (banchan), ris og ferske grønsaker og salatblad. Retten spises normalt med spisepinner.

Bulgogi er først og fremst en enkel måte å tilberede kjøtt på. Den kan forberedes, også i større mengder om nødvendig, blant annet med marinering av kjøtt. I Korea er det ikke uvanlig at en marinerer flere kilo kjøtt samtidig, slik at det rekker til flere middager.

Retten kan lages med ulike typer kjøtt, som dak bulgogi laget med kylling eller dweji bulgogi lager med svinekjøtt.

 Utbredelse 
Det finnes en egen fast-food bulgogi-hamburger som selges mange steder.

Blant utlendinger er bulgogi og kimchi blant de mest populære matrettene. Fordi mange ikke liker den skarpe kimchi-smaken er bulgogi den koreanske matretten som flest utlendinger liker best.Bulgogi, Hangeul top survey of things Korean The Korean Culture and Information Service (KOIS) Besøkt: 21. oktober 2008 (koreansk)

 Bildegalleri 

 Referanser 

 Eksterne lenker 

 Bilder og oppskrifter 
 Kalorioversikt
 Bulgogi  Korean Tourism Organization, besøkt 25. oktober 2010 (engelsk)

Kategori:Koreanske ord og uttrykk
Kategori:Storfekjøttretter
Kategori:Koreansk mat
Kategori:Grilling